నవ్యాంధ్ర రాజధాని అమరావతిని మారుస్తామని తాను ఎక్కడా అనలేదని ఆంధ్రప్రదేశ్ మంత్రి బొత్స సత్యనారాయణ స్పష్టం చేశారు. రాజధాని ప్రాంతంలో వరద వస్తే ఎలాంటి పరిస్థితులు చోటు చేసుకుంటాయో మాత్రమే చెప్పానని అన్నారు. గత ప్రభుత్వం శివరామకృష్ణన్ కమిటీ ఇచ్చిన రిపోర్టును పక్కన పెట్టి రాజధానిగా అమరావతిని ఎంపిక చేసిందన్నారు. తాను చేసిన వ్యాఖ్యలను టీడీపీ నేతలు వక్రీకరించారని మండిపడ్డారు. చంద్రబాబు హయాంలో ఎప్పుడూ కూడా ప్రజా ఆమోదమైన నిర్ణయాలు తీసుకోలేదని నిప్పులు చెరిగారు. వ్యక్తుల స్వార్దం, సొంత ప్రయోజనాల కోసమే రాజధానిగా అమరావతిని ఎంపిక చేసుకుని లబ్దిపొందారని మంత్రి బొత్స అన్నారు.
navyandhra rajadhani amaravatini maarustaamani taanu ekkada analedani andhrapradesh mantri botsa satyanarayana spashtam chesaru. rajadhani praantamlo varada vaste elanti paristhitulu chotu chesukuntayo matrame cheppaanani annaru. gatha prabhutvam sivaramakrishnan commity ichina reportunu pakkana petti rajadhaniga amaravatini empika chesindannaru. taanu chesina vyaakhyalanu tdp nethalu vakreekarinchaarani mandipaddaaru. chandrababu hayamlo eppuduu kuudaa praja aamodamaina nirnayaalu teesukoledani nippulu cherigaaru. vyaktula swaardam, sonta prayojanaala kosame rajadhaniga amaravatini empika chesukuni labdipondaarani mantri botsa annaru.